Държавен вестник, бр. 76, 2012 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  76
Преходни и заключителни разпоредби
§ 20. За периода от 1.01.2011 г. – 1.07.2012 г. 
разходите за основни месечни заплати и до­
пълнителни възнаграждения (включително 
платен годишен отпуск, придобит стаж и 
професионален опит, вноски от работодател 
за държавното обществено осигуряване и 
здравни осигуровки) на служителите, кои­
то изпълняват функции по управление на 
финансовата помощ от Европейския съюз, 
чиито размери и условия за получаване са 
определени с акт на Министерския съвет, са 
допустими за финансиране в случай, че са 
извършени преди одобрение на заявление за 
кандидатстване.
§ 21. Наредбата влиза в сила от деня на 
обнародването є в „Държавен вестник“.
За министър:
Цветан Димитров
9119
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
Наредба  за изменение на Наредба № 7 от 
2003 г. за правила и нормативи за устройство 
на отделните видове територии и устройствени 
зони (обн., ДВ, бр. 3 от 2004 г.; изм., бр. 10, 
11, 51 и 63 от 2005 г. и бр. 41 от 2008 г.)
Параграф единствен. В чл. 68, ал. 1 т. 5 
се изменя така:
„5. при дунавски диги – 10 м, мерено от 
петата на дигата от страната на сухия откос 
и крайбрежната заливаема ивица на реката 
от страната на мокрия откос;“.
Министър:
Лиляна Павлова
9014
МИНИСТЕРСТВО 
НА ФИНАНСИТЕ
Наредба за изменение и допълнение на Наредба 
№ 3 от 2010 г. за специфичните изисквания 
и контрола, осъществяван от митническите 
органи върху средствата за измерване на ак­
цизни стоки (обн., ДВ, бр. 15 от 2010 г.; изм. 
и доп., бр. 68 от 2011 г.; доп., бр. 3 от 2012 г.)
§ 1. В чл. 1 се създава т. 3:
„3. контролът, осъществяван от митниче­
ските органи върху средствата за измерване 
и контрол, използвани от регистрираните по 
Закона за акцизите и данъчните складове лица.“
§ 2. В чл. 3 се правят следните изменения 
и допълнения:
1. В ал. 1, т. 2 думите „дневно и при промяна 
в тях“ се заменят с „при всяка промяна в тях“.
2. В ал. 2 се създава т. 5:
„5. „окончателно формиран нарязан тютю­
нев бленд“ е междинен продукт – суровина за 
производството на тютюневи изделия, който е 
с вариращи технологични параметри и съдържа 
различни типове, произходи и класи тютюн, 
жили и тютюнево фолио, соуси и аромати, 
смесени в строго определено процентно съ­
държание, указани в рецептура.“
§ 3. Член 14 се изменя така:
„Чл. 14. (1) Точка за контрол е мястото, 
където на територията на обекта се въвеждат 
или извеждат алкохол и алкохолни напитки, 
като обемът се отчита чрез средство за из­
мерване и контрол – разходомер. 
(2) При въвеждане или извеждане на те­
риторията на обекта на продукти по чл. 9 от 
Закона за акцизите и данъчните складове със 
средството за измерване и контрол по ал. 1 ед­
новременно се отчитат обемът, приравнен към 
сравнителна температура 20 °С, и алкохолното 
съдържание, измерено при температура 20 °С.
(3) Средството за измерване и контрол по 
ал. 1 предава данни по електронен път към 
автоматизираната система за отчетност на 
лицата и към информационната система на 
Агенция „Митници“.
(4) При въвеждане или извеждане на тери­
торията на обекта на бира алкохолното съдър­
жание и екстрактът, изразен в градуси Плато, 
се определят в точка за контрол лаборатория. 
(5) При въвеждане или извеждане на те­
риторията на обекта на тихи, шумящи вина, 
други ферментирали напитки и междинни 
продукти алкохолното съдържание се определя 
в точка за контрол лаборатория.“
§ 4. В чл. 17, ал. 1 думите „показател обем 
чрез средство за измерване и контрол – разхо­
домер“ се заменят с „чрез средство за измерване 
и контрол – разходомер, едновременно обемът, 
приравнен към сравнителна температура 
20 °С, и алкохолното съдържание, измерено 
при температура 20 °С“.
§ 5. В чл. 18, ал. 2 думите „където пока­
зател алкохолно съдържание, измерено при 
температура 20 °С се определя в точка за 
контрол лаборатория, а обемът се отчита cъс 
средство за измерване и контрол разходомер“ 
се заменят с „където едновременно сe отчитат 
обемът, приравнен към сравнителна темпера­
тура 20 °С, и алкохолното съдържание, изме­
рено при температура 20 °С, чрез средство за 
измерване и контрол – разходомер“.
§ 6. Член 27 се изменя така:
„Чл. 27. Точките за контрол при получа­
ването, производството или складирането на 
тютюневи изделия са:
1. местата, където на територията на обекта 
се въвеждат или извеждат суровини за про­
изводство на тютюневи изделия (необработен 
тютюн, тютюнево фолио и жили) и тютюн 
за пушене; 
2. местата, където суровините, участващи в 
технологичния процес, преминават по произ­
водствения път под формата на окончателно 
формиран нарязан тютюнев бленд;
3. на първото място, където произведени­
те от цигарено-филтърните агрегати или от 
цигарено-опаковъчните машини цигари се 
опаковат, като се отчитат брой късове или 
потребителски опаковки;
4. на изхода на цеховете за пакетиране или 
на входа на складовото помещение.“